b"\n_START_ARTICLE_\nLleis ponderals\n_START_PARAGRAPH_\nS'anomenen lleis ponderals un conjunt de quatre lleis experimentals obtingudes mitjan\xc3\xa7ant l'an\xc3\xa0lisi qu\xc3\xadmica gravim\xc3\xa8trica dels elements qu\xc3\xadmics que constitu\xc3\xafen els composts qu\xc3\xadmics. Basant-se en aquestes lleis, John Dalton va poder establir la seva teoria at\xc3\xb2mica._NEWLINE_Tres lleis ponderals foren descobertes a finals del segle XVIII i una a principis del segle XIX. El descobriment el varen fer quatre qu\xc3\xadmics diferents, de diferents indrets (dos francesos, un angl\xc3\xa8s i un alemany), gr\xc3\xa0cies a la utilitzaci\xc3\xb3 sistem\xc3\xa0tica de la balan\xc3\xa7a en l'an\xc3\xa0lisi qu\xc3\xadmica quantitativa de la composici\xc3\xb3 dels composts qu\xc3\xadmics i en l'estudi de les reaccions qu\xc3\xadmiques, aix\xc3\xad com de la clarificaci\xc3\xb3 del que s'havia d'entendre per element qu\xc3\xadmic, aportacions fetes pel qu\xc3\xadmic franc\xc3\xa8s Antoine L. Lavoisier."